Ruusulle (Forsman)
Umpun uinutar! jo nukkumasta
 Nouse riemuks’ synnyinlaaksojen!
 Perhot suutelee sua, helmi kastaa
 Taivahista tullut suloinen.

 Riennä! lahja, minkä antaa hetki
 Kestää, minkä hetki vallitsee.
 Riennä! riemu on kuin elonretki,
 Tää kuin nopsa kevät karkelee.

 Lemmi, nauti, lieki, kukka sorja,
 Aina kauniimmaksi varttuen!
 Ennen syksyä niittömies sun korjaa –
 Kukkahenkes nousee taivaasen.